Һуғыш тамамланғандан һуң, урыҫ хәрбиҙәрҙе Брест-Литовскиҙа илдең көнбайышындағы нығытмалар системаһы элементы булараҡ ҡәлғә төҙөргә ҡарар итәләр. Брест-Литовск ҡәлғәһе 1830 йылда раҫланған проект буйынса ҡала территорияһында төҙөлгән. Һөҙөмтәлә 500 йыл буйы йәшәп килгән элекке ҡала ысынбарлыҡта юҡҡа сыҡҡан. 1835 йылда ҡала төҙөлөшө 2 километрға көнсығышҡа күсерелгән, ҡала һәм ҡәлғә ерҙәре араһында ыҙан билдәләре межевые знаки — бут ташынан эшләнгән бағаналар (уларҙың береһе Ленин һәм Гоголь урамдары мөйөшөндә һаҡланған) ҡуйылған. 1842 йылдың 26 апрелендә яңы ҡәлғәне асыу тантанаһы булған. Брест-Литовск ҡәлғәһе 1845 йылда раҫланған Брест-Литовск гербында үҙенең һынланышын тапҡан: ике йылға ҡушылған моронда көмөш ҡалҡандарҙан түңәрәк, уның өҫтөндә ҡәлғә штандарты, гербтың өҫкө өлөшөндә — зубр — ул ваҡытта Брест-Литовск ингән Гродно губернаһының герб билдәһе.